სულთან ეზიდის ტაძარი

სულთან ეზიდის ტაძარი — იეზიდური ტაძარი თბილისში. 

არქიტექტურა
ტაძარი აგებულია ლალიშის ტაძრის მიხედვით, რომელიც არის უწმინდესი იეზიდური ტაძარი ერაყში და აქვს ერთი შპილი და შიშველკედლიანი ექსტერიერი, რომელიც ლალიშის ტაძრის მსგავსია. ტაძრის ტერიტორიაზე ასევე არის პირამიდის ფორმის მინის შენობა, სადაც ისწავლება იეზიდური რელიგიისა და ისტორიის, ასევე ქართული და ქურთული ენების კურსი.

ისტორია
ტაძარი გაიხსნა 2015 წლის ივნისში სულთან ეზიდის სახელზე, რომელიც იეზიდური რწმენის ერთ-ერთი წმინდანია. ტაძარი აშენებულია საქართველოს მთავრობის მიერ 2009 წელს გადაცემულ მიწაზე, ხოლო მშენებლობის პროექტი 2012 წელს დაიწყო საქართველოს იეზიდთა სახლმა და დააფინანსეს ადგილობრივმა ბიზნესმენებმა. 2015 წელს გახსნის მომენტისთვის ეს იყო მხოლოდ მეორე იეზიდური ტაძარი ერაყის ფარგლებს გარეთ.

იეზიდები საქართველოში ერთ-ერთი ეთნიკური უმცირესობაა, რომლებიც აღიარებენ უძველეს, მონოთეისტურ რწმენას, რომელსაც აქვს მსგავსებები ქრისტიანობასთან, ინდუიზმთან, იუდაიზმთან, სუფიზმთან და ზოროასტრიზმთან, ასევე მზის თაყვანისცემის ელემენტებთან. იეზიდური რელიგია საქართველოში ოფიციალურად მხოლოდ 2011 წელს აღიარეს.

სქოლიო

კატეგორია:ეზიდიზმი საქართველოში